Răzvan Tătaru
TikTok lansează mai multe instrumente bazate pe inteligență artificială pentru conturile business, cu scopul de a ușura crearea de reclame pentru platformă, potrivit TechCrunch.
Noua suită „TikTok Symphony” cuprinde instrumente pentru generarea de scripturi, crearea de videoclipuri sau îmbunătățirea calității materialelor deja existente.
În plus, compania introduce noi soluții de performanță cu ajutorul inteligenței artificiale predictive, pentru a ajuta agenții de publicitate să genereze mai multe vânzări. Agenții de publicitate vor putea introduce bugetele și obiectivele lor pentru a determina cea mai bună resursă creativă și publicul potrivit pentru campania lor.
Momentan, funcțiile vor fi disponibile pentru firmele din SUA. Rămâne de văzut dacă și când vor ajunge funcțiile în România.